《赠东湖》
明代·邵宝

东湖来自东海涯，到山先拜梁溪祠。梁溪先生千载士，文章德溪真吾师。

前公来时未有此，我归方浚吾泉水。此时此地复此泉，青眼相看更吾子。

草蔬一饭正愧予，野人忽馈深溪鱼。急烹入馔肥且硕，此事真合牵联书。

泉傍有台名点易，昔梦依稀尚能忆。高丘远海谪仙诗，歌对沧茫两无极。

平生知己主一翁，几回墓草经秋风。因之尚论文庄叶，遗录今谁问水东。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。